
KÖRÖSTARCSA KÖZSÉG ÖNKORMÁNYZATA ÁLTALÁNOS ISKOLA ÉS ALAPFOKÚ MŰVÉSZETOKTATÁSI INTÉZMÉNY TÁMOP 3.1.4

Művészeti tevékenységek szerepe a tanulók személyiségfejlesztésében
Intézményünk rövid bemutatása: 

Iskolánk 8 évfolyamos, évfolyamonként egy vagy két párhuzamos osztállyal működő általános iskolai és alapfokú művészetoktatást biztosító intézmény. Alapfokú művészetoktatásunk kiváló minősítéssel rendelkezik. A minősítést 2007-ben szerezte meg.
Emellett az 5. osztálytól kiemelt matematika-oktatás is jellemzi az oktatási struktúránkat. 

A délutáni tanulásra, étkezetésre és foglalkoztatásra irányuló szülői és a tanulói igényeket 2 csoportos napközi otthoni és tanulószobai foglalkozások szervezésével elégítjük ki

Szaktantermeink: számítástechnika, ének-zene, természettudományi, nyelvi labor, technika, művészeti. Alapfokú művészetoktatásunk telephelye egy uniós forrásból épült Népi Kulturális Ökocentrum, amely felszereléseivel együtt a 21. század követelményeinek megfelelő létesítmény. 

Az iskolai testnevelési és sport feladataink ellátásához egy 20x40 m-es aszfaltozott kézilabdapályával és egy 18x36 m-es tornateremmel rendelkezünk. 

Az iskolához tartozó napközi otthonos konyha a gyermekeink étkeztetése mellett községi feladatokat is ellát. 

A nevelés és oktatás irányítását 19 szakképesítéssel rendelkező pedagógus segítségével oldja meg az iskola vezetése. 

Az iskolánkban folyó pedagógiai munka kiemelt területei: 

· a matematika emelt szintű oktatása az 5. osztálytól kezdődően, 

· a nemzetközi kommunikációt elősegítő idegen nyelvoktatás német nyelvből, 

· a modernkori társadalmi-gazdasági eligazodást segítő magas színvonalú számítástechnika oktatása, 

· a gyermekek testi fejlettségét és edzettségét elősegítő kézilabda labdajáték folyamatos szervezése és versenyzési lehetőség megteremtése a DSE-n belül. 

· művészeti oktatás 

Iskolánk életének meghatározó eleme a hagyományaink folyamatos ápolása és méltó megünneplése, a tanévnyitó ünnepély, a téli és tavaszi szünet előtti kulturális bemutatók, az Erzsébet-bál, a farsangi rendezvények, a táncoktatáshoz kapcsolódó vizsgabál, a sportnapok, a természetvédelmi nap, a tanév végi kirándulások, a tanévzáró ünnepély és ballagás kereteiben. 

A tehetséges, de rászoruló tanulóinkat segíti a „Lehetőséget a tehetségnek" iskolai alapítványunk. 

A tanulók szabadidős programjainak szervezését jól működő diákönkormányzatunk segíti. 

Intézményünk minőségpolitikai nyilatkozata

           

Iskolánk elkötelezi magát minden belső és külső tevékenységében, hogy partnerei igényeit és elvárásait minél teljesebb körben törekszik megismerni, és azt az intézmény sajátosságait figyelembe véve kielégíteni. Rugalmasan alkalmazkodik az intézményünket érintő igényekhez és kihívásokhoz. 

Iskolánk elsősorban a gyermekek és tanulók nevelési és oktatási igényeinek kíván megfelelni, és az érdekeit szolgálni. 

Minőségpolitikánk megvalósításával azt szeretnénk elérni, hogy gyermekeink, tanulóink társadalmilag hasznos, egyénileg sikeres emberekké váljanak. 

A tanulóinkat olyan ismeretek birtokába juttatjuk, amely segíti őket az élethosszig tartó tanulásukban. 

Nálunk a minőségi munka, a megújulás és korszerűség kritériuma alapkövetelmény, melynek garanciája a munkatársak felkészültsége, képzése és önképzése, a dolgozók munkájában a lelkiismeretesség vállalása. 

A saját minőségirányítási rendszer működtetése és folyamatos fejlesztése. 

Intézményünk kinyilvánítja, hogy szolgáltatásaink minőségének fejlesztése és szinten tartása minden dolgozónk személyes felelőssége. 

A személyiségfejlesztéssel kapcsolatos pedagógiai feladatok
A személyiségfejlesztés célja
A személyiségfejlesztés célja, hogy a tanulóink az iskolában és az iskolán kívül szerzett információkkal minél nagyobb mértékben bontakoztathassák ki személyiségüket. Ezek az ismeretek azok az eszközök, amelyek fejlesztik a tanulók értelmi, kommunikációs és önálló ismeretszerzési képességeit. Az intézményünk akkor felel meg ezeknek az elvárásoknak, ha megfelelő lehetőséget biztosítunk a színes, sokoldalú iskolai élethez, a tanuláshoz, a játékhoz, a munkához. A készség tárgyakon keresztül segítsük tanulóink minél teljesebb kibontakozását.
A személyiségfejlesztés területei

• Erkölcsi normák, értékrend kialakítása: az értelem, érzelem és akarat fejlesztése (értékválasztás, elfogadás, érvényesítés).

• Az értékelés, önértékelés, önnevelés, önmegvalósítás képességének kialakítása (énkép, egyéni célok megfogalmazása, pozitív életvezetési stratégiák megfogalmazása). Az önfejlesztés igényének kialakítása (napi feladatok, alkotó gondolkodásmód és magatartás), önuralom, önfegyelem, akarati tényezők fejlesztése (lemondás, többletfeladatok vállalása, tudatos felelősségérzet, kötelességtudat), objektivitásra törekvés, a tűrőképesség, a konfliktuskezelő és döntési képesség fejlesztése, a változásokhoz való alkalmazkodás képessége. 

• A komplex értelemben vett egészséges életmód kialakítására való törekvés igényének felkeltése. („Ép testben, ép lélek.”)

• Az együttműködési képesség kialakítása, erősítése, fejlesztése.

A művészeti tevékenység szerepe a tanulók személyiségfejlődésében

A személyiség olyan egyedi és megismételhetetlen, dinamikus, funkcionális rendszer, amely veleszületett testi és idegrendszeri sajátosságai bázisán, a társadalmi és természeti környezettel való folytonos kölcsönhatásban, állandó fejlődés és változás folyamatában, „én tudata” birtokában többé –kevésbé tudatos viselkedésválasztással határozza meg önmagát.
A személyiséget a biológiai tényezők és a környezeti, nevelési hatások - egymással szoros kölcsönhatásban - együttesen határozzák meg. A személyiség fejlődését tehát három tényező befolyásolja: az öröklés, a környezet és a nevelés. A személyiség jellege, kialakulása tehát az örökletes és környezeti hatások illetve ezek interakciójának, egymásra hatásának eredménye és ezek eredője. Az emberben az adottságok, mint diszpozíciók jelennek meg, melyek génjeiben, azok kódjában benne van. A környezeti hatások – társadalom, nevelőintézmények, család – befolyásolják, hogy az adottságból mi, mikor és milyen mértékben és miképpen valósul meg. Ezen tényezők között a legjelentősebb a nevelés - oktatás személyiségformáló hatása. 

Nevelési módszerek: olyan eljárások, amelyek a nevelési hatások irányításával és hatékonyságuk fokozásával érvényesítik személyiségformáló nevelő funkciójukat. A nevelő hatások forrásai a nevelési tényezők: a felnőtt tekintélyi személyek, a feladatok és a kortársi interakciók. A nevelési tényezőktől eredő nevelő hatásokat orientálják és optimalizálják a nevelési módszerek, de alkalmazásuk végső célja és eredménye a személyiség formálása. A nevelő hatások a tanulók tevékenységének folyamatában vagy ehhez csatlakozva jelennek meg, így a nevelési módszerek is ebben a keretben kerülnek alkalmazásra. 
Nevelési tényezők: A következő szorosan vett nevelési tényezőket különböztethetjük meg:
 1. a nevelő (a nevelők közössége);
 2. a „nevelt” (a „neveltek” közössége);
3. a nevelő-nevelt viszony; 
4. a nevelési tartalom: 
1. a nevelő az a neveltek által elfogadott, kiképzett szakember, aki képes és kész a nevelési tartalom szakszerű közvetítésére; 
2. a „nevelt” az a meghatározott életkorú, meghatározott adottságokkal (együttműködési és tanulási képességekkel) rendelkező egyén, aki az általa elfogadott nevelő irányításával és segítségével képes és kész a nevelő tartalom elsajátítására; 
3. a nevelő-nevelt viszony a nevelők és a neveltek tartós együttműködésének szociális, pedagógiai és szociálpszichológiai alapja, amely feltételezi egyrészt a nevelési tartalom közvetítésének szándékát és képességét, másrészt a nevelési tartalom elsajátításának szükségletét és képességét, egyszersmind feltételezi a nevelők és a neveltek kölcsönös elfogadottságának és együttműködési készségének egy minimumát;
4. a nevelési tartalom az adott kultúrkör által mindenki számára szükségesnek tartott és előírt: 
a) képesség- és tulajdonságbeli követelmények; 
b) a kialakításukat szolgáló tevékenységek;
c) az előbbiek összefüggését, kölcsönös megfelelését mérlegelő értékelési szempontrendszer. 
Nevelő személyisége: alapvető jelentőségű az oktatás-nevelés (( oktatás nevelő hatása) keretein belül. ( pedagógus saját „személyiségével dolgozik”, így az állandó szociális készenlét állapotában kell lennie, miközben alig van lehetősége annak befolyásolására, hogy mikor, kiket és mire tanítson. Minden pillanat ( nevelési helyzet lehet, ahol elsősorban ( modellként hat, mint ( azonosulást felkínáló személy és példakép. Nemcsak az egyénekkel való bánásmódban, hanem a  csoport folyamatok kezelésében is jártasnak kell lennie. Az őt magát is erősen  frusztrációs szituációkban jó helyzetfelismerő, döntéshozó, konfliktuskezelő készségekről kell bizonyságot tennie, miközben fontos, hogy képes legyen az elfogadó, igazságos és szeretetteljes légkör biztosítására. A nevelő személyisége oly sokoldalúan fejlett, érett, minden tekintetben kifogástalan kell legyen, hogy sokak szerint a „jó tanár” meghatározása inkább tekinthető pozitív tulajdonságok felemelő gyűjteményének, mint valódi meghatározásnak. Bizonyos paradoxonok is nehezítik a meghatározást: egy tanár anélkül is jó pedagógus lehet, hogy modellként szolgálna, hogy érzelmileg közel kerülne tanítványaihoz (főleg felsőbb osztályokban), s lehet akkor is modell, ha ismeretátadó munkája nem felel meg az általános követelményeknek. A nevelő személyiségének fontos eleme a hitelesség, az elfogadás és az empátia (beleélő készség), önmaga állandó fejlesztésére, interperszonális készségeinek javítására kell törekednie.
Pedagógiai alapelveink:

A nevelés két alapvető tényezője: a pedagógus és a növendék egyenrangú félként vesz részt a folyamatban, közöttük aktív kölcsönhatás van,

A nevelő vezető, irányító, kezdeményező szerepe érvényesül a pedagógiai légkör kialakításában, a növendék aktivitásának kibontakozásában, tevékenységük megszervezésében, személyiségük fejlesztésében,

 Alkotó pedagógiai klíma megvalósítására törekszünk, melynek jellemzői egyfelől az igényesség, másrészt a növendékek jogainak, emberi méltóságának tiszteletben tartása, a velük szemben megnyilvánuló pedagógiai tapintat, bizalom, megértés, türelem, igazságosság,

Minden tanulónak biztosítjuk az egyéni adottságai, képessége és tehetsége szerint az önmegvalósítás lehetőségét.

A harmonikus személyiségfejlődés érdekében a gondolkodási képességeket, az érzelmi-akarati jellemzőket, a testi és lelki egészséget egyaránt gondozzuk.

A tehetségek fejlesztését kiemelten kezeljük, a kreatív képességek kialakításához pozitív környezeti hatásokat (motivációs tényezőket: kíváncsiság, érdeklődés, tudásvágy, szorgalom, kitartás, becsvágy) biztosítunk;

A kommunikációs- és viselkedéskultúra elsajátításával kialakítjuk a tárgyi és személyes világunkban való eligazodás képességét.

Reális önismeret és életszemlélet kialakításával segítjük a megfelelő továbbtanulási irány illetve pálya kiválasztását.
Alapvető értéknek tekintjük a szűkebb és tágabb hazához való kötődés érzését, környezetünk megismerésének és megóvásának igényét, valamint más kultúrák, szokások megismerését.

 Az iskolánkban folyó nevelő-oktató munka pedagógiai céljai

Az iskolánk elsődleges célja az ismeretátadás, értékközvetítés, személyiségformálás. Másodlagos célja az, hogy lehetőséget teremtsen az iskola tagjainak baráti kapcsolatok kiépítésére, az olyan alapvető szükségletek kielégítésére, mint a szeretet, az elfogadás, biztonság, megbecsülés, önbecsülés, mely alapvető szükségletei az embernek és az ember önmegvalósításának.

A tanítási-tanulási folyamat során strukturált tudást közvetítünk: az ismeretek megszerzésének, a megértés, az alkalmazás, a magasabb művészeti szintű illetve új körülmények között alkalmazás képességének kialakításával (kreativitás).

A személyiségfejlesztés céljait szolgálja a művészeti tevékenységre nevelés, a képességek fejlesztése (értelmi, érzelmi, akarati, esztétikai stb.) és a szükségletek alakítása.

A tanulási tevékenység közben és a tanulói közösségi élet során fejlesztjük a tanulók önismeretét, együttműködési készségét, kommunikációs képességeit, akaratát, segítőkészségét, szolidaritásérzését, empátiáját;

Pedagógiai munkánk középpontjában a személyre szóló fejlesztés törekvése áll: meglássuk, megláttassuk és továbbfejlesszük minden egyes gyermekben személyiségének saját értékeit.

Arra törekszünk, hogy növendékeinkben kialakuljon a reális önértékelés képessége, a teljesítmény- és sikerorientált beállítódás, az egészséges önbizalom.

A tehetséges növendékeink számára biztosítjuk kognitív érzelmi és szociális szükségleteik kielégítését (kognitív: lehetőség az önálló, önirányított önfejlesztésre, lehetőség a tapasztalatszerzésre, hatékony tanulási készségek kialakítására; érzelmi szükségletei: bátorítás az elmélkedésre, kérdésfeltevésre, kockázat-vállalásra; szociális szükségleteik: megtanulják az emberek tiszteletét, el tudják fogadni másságukat);

Valljuk, hogy a tehetség önmagában nem feltétlenül érték, csak akkor, ha a személyiség fejlődése legalább annyira lépést tart a tehetséggel; nevelésünk tehát az egyoldalúság ellensúlyozására a tehetség és az egész személyiség harmóniájának megteremtésére törekszik;

Pedagógiánk alapvető célja egyrészt, hogy a különböző érdeklődésű, eltérő értelmi, érzelmi, testi fejlettségű, motivációjú, szocializáltságú, kultúrájú növendékeket - képességüknek és tehetségüknek megfelelően készítsünk fel a továbbtanulásra és a társadalomba való majdani beilleszkedésre, másrészt arra törekszünk, hogy növendékeink képesek legyenek a művészetek befogadására, értésére és művelésére, minél több művészeti ág iránti érdeklődésre, nyitottságra.
Az iskolánkban folyó nevelő-oktató munka feladatai

Pedagógiai munkánk középpontjában a személyre szóló fejlesztés álljon, az egyéni képességek kibontakoztatása;

A tanulói kíváncsiságra, érdeklődésre épített és ez által motivált munkában kell fejleszteni a növendékek felelősségtudatát, a kitartás képességét és az érzelemvilág gazdagodását;

Tudatosítani kell a szűkebb és tágabb környezetből megismerhető értékeket;

Erősíteni kell a humánus magatartásmintákat, szokásokat, a jellem formálásával szolgálni a gyermek személyiségének érését;

Tudatosítani kell növendékeinkben a közösség demokratikus működésének értékét és jellemző szabályait;

Olyan helyzeteket kell teremteni, amelyekben a tanulónk gyakorlati módon igazolhatja megbízhatóságának, becsületességének, szavahihetőségének értékét;

Képviseljék növendékeink az egymás mellett élő különböző kultúrák iránti igényt.
Fogékonnyá kell tenni gyermekeinket saját környezetük, a természet, a társas kapcsolatok, majd a tágabb társadalom értékei iránt.

Erősíteni kell az Európához való tartozás tudatát és egyetemes értelemben is késztetni más népek hagyományainak, kultúrájának, szokásainak, életmódjának megismerésére, megbecsülésére.
 Elő kell segíteni a szocializáció folyamatait.
A növendékeink kapjanak folyamatos visszajelzést a tanulmányi teljesítményükről és magatartásuk minősítéséről.

 A nevelő-oktató munkánk pedagógiai eljárásai

Kiskorú növendékeinket fokozatosan vezetjük át a játékközpontú cselekvésekből az iskolai tanulás tevékenységeibe;

Mintákat adunk az ismeretszerzéshez (aktív részvétel az ismeretszerzésben), a feladat- és problémamegoldáshoz;

Fejlesztjük a növendékeink kreativitását, gondoskodunk egészséges terhelésükről, követjük érési folyamatukat, személyre szóló, fejlesztő értékelést adunk róluk;

Értelmi és érzelmi alapozással formáljuk a személyiségük erkölcsi arculatát, megismertetjük, gyakoroltatjuk a helyes magatartásformákat;

Erősítjük a kortárskapcsolatokat;

Az iskolában folyó nevelő-oktató munka mérési, ellenőrzési, értékelési és minőségbiztosítási rendszerében meghatározott rend szerint funkciójuknak megfelelően visszajelzést, értékelést adunk a tanulóink / növendékeink fejlődéséről. Segítjük az önfejlesztő stratégiájuk alakításában őket.

Nevelő-oktató munkánk pedagógiai eszközei

A pedagógiai eszközök megválasztásában kitüntetett szempontok:

1. minden gyermek számára, az életkori jellemzők figyelembe vételével, képes-sóginek, érdeklődésének, valamint távolabbi céljainak megfelelő programokat, tevékenységi formákat biztosítunk
2. személyes példamutatással neveljük növendékeinket toleranciára, a másság elfogadására, empátiára, az emberi jogok tiszteletben tartására.

Intézményünkben az alábbi csoportosításban az alábbi nevelési módszereket, 
· eszközöket alkalmazzuk:

· A meggyőzés, a felvilágosítás és a tudatosítás módszerei;

· A tevékenység megszervezésének módjai: megbízás, ellenőrzés- értékelés, játékos módszerek, gyakorlás;

A magatartásra ható módszerek:

· ösztönző módszerek: helyeslés, bíztatás, elismerés, szereplési / bemutatkozási lehetőség, dicséret, oklevél, osztályozás, jutalmazás,

· kényszerítő módszerek: felszólítás, büntetés
· gátlást kiváltó módszerek, melyek a nevelés sikerét veszélyeztető körülmények kizárását célozzák: ellenőrzés, figyelmeztetés, elmarasztalás.

A nevelési módszerek különböző formái, változatai közül az alábbiakat alkalmazzuk leginkább:

·  nyelvi (verbális) eszközök: beszéd, beszélgetés, mely lehet: szabad vagy irányított, spontán vagy tervezett, egyéni vagy csoportos;

· nem nyelvi (non verbális) eszközök: mimika, szemmozgás, tekintet, test-helyzet, mozdulatok; gesztusok.

 A személyiség fejlesztéssel kapcsolatos feladatok

A személyiséget a biológiai tényezők (öröklés) és a környezeti, nevelési hatások - egymással szoros kölcsönhatásban - együttesen határozzák meg. A környezeti hatások befolyásolják, hogy az adottságból mi, mikor és miképpen valósul meg. Ezen tényezők között a legjelentősebb a nevelés-oktatás személyiségformáló hatása.
A személyiségfejlesztéssel kapcsolatos iskolai feladatok négy területre bonthatók:
a) az értelem kiművelésére ( kognitív kompetencia)

b) segítő életmódra nevelésre (szociális kompetencia)

c) egészséges és kulturált életmódra nevelésre (személyes kompetencia)

d) a szakmai képzés alapozására (speciális kompetencia)

Az alapfokú művészetoktatás ezen területek gondozására nem azonos súllyal biztosít lehetőséget. Képzési rendszerünkben az első és a negyedik terület kap nagyobb hangsúlyt.

A személyiségfejlesztéssel kapcsolatos iskolai feladatok rendszerét a pedagógiai alapelvekből, célokból, feladatokból, eljárásokból és eszközökből vezetjük le.

A művészeti tevékenység magában hordozza a személyiségformálás specifikus lehetőségét. 
Valljuk, hogy személyiséget formálni csak az egész személyiségre hatni tudó művészetek jelenlétével lehet. A művészetek táplálják a növendékek kialakuló érzésvilágát, egyfajta minőségre való igényességet alakítanak ki bennük, s egyben szűrőként is szolgálnak az őket ma érő ingerözönben. 
   A művészeti nevelés biztosítja a személyes tapasztalatszerzést, mint tanulási módszert. A tanulók élményszerűen tapasztalják meg a művészeti stílusok és irányzatok sokszínűségét.
A művészeti neveléssel lehetőséget biztosítunk arra, hogy minden tanuló élje át valamely/bármely területen a siker élményét, és ezzel fejlődjön önismerete és erősödjön egészséges önbizalma. 

A személyiség fejlesztésre kiemelt lehetőséget biztosít az iskolánkban megvalósuló tavaszi projekt, mely három héten keresztül a tanulók aktivitására, kreativitására építve fejleszti a tanulók képességeit. A megvalósuló művészeti tevékenységek a tanulók életkorára építve járul hozzá a személyiségük minél teljesebb kibontakozásához.
A projektben leírt feladatokat és célokat az elkészített vázlatok és feladatlapok segítik. A csoport munkában elvégzett tevékenységek különböző módon járulnak hozzá az egyes tanulók személyiség fejlődéséhez.  A továbbiakban néhány mintavázlat közreadásával mutatjuk be az egyénre való hatást.
„Ép testben ép lélek!”

Zenevarázs, relaxálás

45 perc    / rajz /

1.Bevezető rész:

· Beszélgetés az alvásról, pihenésről és ezek fontosságáról 

2. Motiváció:    Egy alvós babát viszek be a terembe. A babának énekelünk altatókat illetve verselünk neki.

3.Célkitűzés:    A mai órán mi relaxálni fogunk egy kicsit zenére, becsukott szemel a szőnyegen.

4. Főrész:

Feladat: Fejezd ki rajzban mit éreztél a zene hallatán

Csoportok: véletlenszerű szerveződése, feladatai, az asztalukra rakott eszközökből érzelmeik megnyilvánítása rajzban, különféle eszközökkel.

Rajz készítése majd kiállítás szervezése.

5. Csoportok munkavégzése: olló, ragasztó, színes lap, zsírkréta, filctoll ceruza segítségével elkészítik a plakátot.

6. Produktumok megtekintése: a két osztály összeül és a csoportok reflektálnak a munkájukról

7. Értékelés: a csoportok véleményt nyilvánítanak egymás

munkájáról.

A projekt egyes területeinek a személyiségre kifejtett hatása:
· Tisztálkodási szokások
Ezen a területen a kooperatív technika segítségével járultunk hozzá ahhoz, hogy megismertessük tanulóinkkal a közös munka örömét. Az együttes tevékenység során megismerkedhettek a másik szokásaival. Lehetőség teremtődött a vélemények elmondására, azok elfogadására vagy el nem fogadására. Az aktív vita kibontakozása során tanulóink lehetőséget kaptak a beszédkultúrájuk fejlődéséhez. A visszahúzódó gyerekek is a kisebb csoportokban bátrabban mertek megszólalni, véleményüket elmondani.

A különböző szokások megismerésével lehetőség teremtődött a szociálisan hátrányos helyzetben lévő tanulók ismereteinek bővítésére, a lemaradás csökkentésére.

A szituációs játékok során az exhibicionista tanulók szereplési lehetőséghez jutottak. Megtanulták, hogy ha rájuk figyelnek, akkor nekik is figyelni kell a másikra. 
· Öltözködés
Ennél a tevékenységnél a közösség minden tagja aktív részese volt a munkának. A csoporton belül minden tanulónak megfelelő szerepe volt, amit teljesítenie kellett, mert a csoport együttes munkája hozta létre a produktumot. Nagyon fontos terület volt a közösség építése, mert csak együttesen tudták a feladatot megbeszélni és megalkotni.

Az öltözködési szokások megismerésén keresztül hangsúlyt fektettünk az ízlésformálásnak és az évszaknak megfelelő öltözködési szokások kialakításának. A beszélgetések során a gyakorlati készségük fejlődött. Fontos itt megemlíteni, hogy a hiperaktív, magatartászavaros tanulókat ezek a feladatok nagyon lekötötték. Munkájuk közben energiájuk koncentrálódott, az elvégzett feladat pedig sikerélménnyel töltötte el őket. Fontos, hogy a társaik is elismerték és elfogadták munkájukat.

· Lelki egészség – zene
A meditációs zene nyugtató, relaxáló hatását használtuk ki ennél a tevékenységnél. A gyerekek ellazultak, megnyugodtak és átélték a zene hangulatát. Az örökké nyüzsgő tanulókra is nagy hatással volt a zene, közben teljesen ellazultak, megnyugodtak. A mandala festés közben érezhetően megjelent a zene hatása. Munkájukban kellemes, kevésbé harsány színeket használtak. Festés közben nem kapkodtak, törekedtek az igényes munkára. Az introvertált tanulók a színezés során kifejezhették önmagukat. Betekintést kaphattunk lelkivilágukba. Egymás munkáinak megtekintése során rácsodálkozhattak a szépségre, az igényes munkára is, ami sarkalhatja őket is tökéletesebb munka végzésére.

· Hajápolás
Nagy hangsúlyt fektettünk az esztétikai érzék kibontakoztatására. A különböző hajviseletek megismerése nyomán igyekeztünk a megfelelő hajviselési normák kialakítására. A hagyományos hajviseleti formák mellett persze megismertettük tanulóinkat az extrém viseletekkel is. Próbáltuk ízlésvilágukat és a külsejükkel szemben támasztott igényességüket is formálni.
A hajviseléssel kapcsolatos etikett kialakítása során figyelmet szenteltünk a másságnak is. A természetestől eltérő hajviseleten keresztül az egymás elfogadását is megcéloztuk. 

· Gyümölcs-zöldségtál
A közösség formálására kiváló alkalmat teremtett ez a tevékenység. Mindenki egyforma tagja volt a közösségnek. Az eszközhasználat tanítása során segítették egymást a munkában, így nagyobb megbecsülést kapott a másik tevékenységének az elismerése. Fontos volt, hogy mindenki dolgozzon. A munkára szoktatás, a munkával való megismerkedés és a kitartás a munka befejezéséig is fontos szempont volt a tanulók nevelésében. A gyümölcs és zöldségtál készítése közben az egészséges táplálkozás megismerése volt a kiemelt cél. Ezen kívül megismerhették a gyerekek egymás étkezési kultúráját is. Ez segítette a másik szokásainak elfogadását vagy annak javítását. Az együttes produktum elkészítése, majd közös elfogyasztása növelte a sikerélményt ez által erősítette az önbizalmat is.
· Ünnepi teríték
Elsődleges szempont a hagyományápolás volt. Az ünnepeken keresztül megismerték a gyerekek az otthonról hozott szokásokat, hagyományokat. A beszélgetések során elfogadták vagy elutasították ezeket. Mind ezáltal fejlődött vitakultúrájuk. Figyeltek a másikra, mert tudták, hogy őket is figyelni fogják.

A terítéshez készített kiegészítő kellékek megalkotása közben fejlődött kézügyességük. A csoport munka során egymásnak segítettek, a gyengébbet a tehetségesebb. Míg az ötletek kicserélésével mindenki képzelete gazdagodott.[image: image10.jpg]



· Bolt
A kulturált viselkedés személyiségünk egyik fontos eleme. A boltlátogatás során fejlesztettük a gyerekek viselkedési kultúráját ( köszönés, kérés, megköszönés stb). Fokozott figyelmet fordítottunk a szabályok megismertetése és azok betartására. A dolgozók munkájának megismerésén keresztül a munka becsületére neveltünk. Fontos szempont volt, hogy a gyerekeket a felnőttekkel való helyes viselkedéssel is megismertessük és azok helyes használatát is megtanítsuk.

A boltlátogatás során témaként merült fel a becsületesség, a bolti lopások elítélése.
· Méz
Itt a betegség – egészség téma került előtérbe. Ismereteket szerezhettek a gyerekek tartósan beteg társaikról, megismerhették hogyan viselik ezt a problémát. A közösségen belül a beteg tanulók elfogadásához segített ez a téma. Előtérbe került az egymásért való felelősségvállalás és egymás segítése a betegségben.

Fontos volt, hogy a méz, gyógyító hatásának megismerése nyomán az egészséges életmód kialakítására is felhívjuk a tanulók figyelmét.

A leírtakon túl minden egyes készségfejlesztő órán nagy hangsúlyt fektetünk a személyiség fejlesztésre. A következőkben az egyes órák személyiségre kifejtett hatását ismertetjük.

Ének-zene személyiségfejlesztő hatása

Zene és terápia

Mottó: �Mihelyt a lélek szabadon, 
akadályok nélkül közölheti magát, 
előáll a hiánytalan művészi hatás.� 


Kodály: Visszatekintés I.(Gyermekkarok) 


A muzsikának nagy erejét ősidők óta tudja, ismeri az ember, nemhiába használták sámánok gyógyításhoz, katonák lelkesítéshez, anyák nyugtatáshoz.. Gondoljunk csak a ma is működő, énekelve, dobolva gyógyító szibériai sámánokra, vagy Saul történetére a Bibliából, akinek Dávid hárfajátékkal enyhítette szenvedését. Vagy felidézhetjük a Marseillaise, a Kossuth nóta sodró, mozgósító hatását, vagy anyánk dúdolását � remélhetőleg sok olvasónak van ilyen emléke �, amikor gyerekkorunkban öleléssel, énekszóval próbálta enyhíteni fájdalmunkat vagy kétségbeesésünket.

Ezek a tapasztalatok � talán még nem eléggé tudatosan, s az utóbbi évszázadokban a világ több helyén már el is feledve � arra késztették az embereket, hogy énekeljenek, zenéljenek, sőt zenélni tanuljanak ill. használják a zenét a segítségre rászorulóknál is.

Az alábbiakban arról szeretnék írni, milyen érvek támasztják alá Kodály Zoltán gondolatait a zene, a zenélés embernevelő, embert segítő voltáról a zeneterápia szemszögéből.

A zene emberformáló erő, mint esztétikum, nem csak az ízlés kialakulásában jelentős, hanem hatással van az értelmi fejlődésre és az ember magatartására is. A zenének az általános nevelő munkában is fontos szerepe van, mivel közvetlenül váltja ki az érzelmeket. A zenei fizikai ingerek összhatásukban lelki jelenséggé válnak. A zene tevékenység örömforrás, fejleszti a szép iránti fogékonyságot, színessé teszi az érzelmi világot. Ugyanakkor a zenének nemcsak érzelemkiváltó, hanem indulatokat fékező és azokat megváltoztató hatása is lehet, így az akarat fejlődésére is kihat.

A zenei tevékenység az értelmet is fejleszti. Daltanuláskor az emlékezet, a memória csiszolódik, zeneelméleti ismeretek elsajátításakor a gondolkodás fejlődik, amely ekkor hasonlóan működik, mint más tantárgyak fogalomalkotásakor. A zenei nevelésben viszont már egy mozdulat is jelentős szerepű lehet, a cselekvés kifejezőbb a szavaknál. Ez különösen a dallam megragadása esetén, a hangmagasság érzékeltetésénél fontos s nagy segítség a zene írás-olvasás megtanulásában.

A zenei tevékenységek során szerzett emlékek, tapasztalatok, ismeretek alkalmazása a fantáziát és a kreativitást is fejlesztik. 

A zenei nevelés dalanyaga révén fejlődnek az anyanyelvi készségek, formálódik a szép tiszta kiejtés és beszéd, bővül a szókincs. A mondókák és népdalok néprajzi és természeti ismerettel is gazdagítják a gyerekeket. A népi játékokban megőrződött néphagyomány jelentős szerepet játszik a nemzeti identitás életkori sajátosságoknak megfelelő megalapozásában. 

Az énekes-mozgásos-táncos népi gyermekjáték jótékony hatással van a testi fejlődésre és a magatartásra. Hozzájárul a megfelelő légzéstechnika, a rendezett szép mozgás, helyes testtartás kialakulásához. Spontán fegyelemre szoktat, azonkívül elősegíti a gyermek szocializációját, társas kapcsolatainak kialakulását.

Technika személyiségfejlesztő hatása
 A tanulók személyiségfejlesztését a technika tantárgyon belül az ismeretanyag megtanítása és az ismereteket alkalmazó cselekvő tevékenységek szolgálják.
  A személyiségfejlesztés fő területei:
· Szemléletformálás

· Értelemfejlesztés (érzékelés,észlelés,figyelem)

· Érzelemformálás

· Akarat

· Jellem
  Mivel a tantárgy közvetlen kapcsolatot teremt az anyagi világgal, a tanulók érzékszerveik által ismerkednek az anyaggal. Így leggyorsabban látási és tapintási érzékelésük fejlődik. Ahhoz, hogy az alkotás igazán szép és harmonikus legyen, a gyereknek kell összeválogatnia az egymáshoz illő anyagokat és színeket. Ennek sikeressége függ a gyerek esztétikai érzékétől.

  A technika tantárgy oktatásában a manualitás központi helyet foglal el. Ez a tény, jelentős szerepet játszik a tanulók izom és ideg tevékenységének összehangolásában, a finom mozgások kialakulásában. A sokféle technikai eljárás alkalmazása fejleszti a gyerek kézügyességét és a koordinációs képességét.

  A pontos munka érdekében elengedhetetlen a tervezés és a mérés. Ezzel gondolkodásra sarkalljuk a gyerekeket, melyet legjobban a probléma felvetésével lehet elérni.

  Ebben a tantárgyban szerepet kap az alkotó fantázia. Lehetősége van a gyerekeknek kibontakoztatni a kreativitásukat. 

  A nehéz munka árán elkészült tárgy a gyermek kitartásának és akaraterejének az eredménye. Ezt ő is érzi és így fel tudja mérni a munka fontosságát, jelentőségét és nehézségét. A saját munkáján keresztül megtanulja értékelni és tisztelni a mások által végzett kézi munkát.

  A sokféle képességfejlesztés mellett a munka közben lehetőség nyílik a beszélgetésre, ismerkedésre. Így ez a tevékenység tulajdonképpen kikapcsolódást is nyújt a gyerekeknek.

 A különböző tárgyak elkészítésekor a legfőbb  motiváló erő az ajándékozás. A gyermek minél jobban és ügyesebben próbál dolgozni, hogy a családnak készült ajándékok szépek legyenek.

  Fontos a gyereknek, hogy ügyességét és szorgalmát otthon is elismerjék. Mivel a szép színes papírok egyre drágábbak, így lehet a gyerekeket takarékosságra és különféle papírok gyűjtésére nevelni.

  Összességében a technika órákon felfedező, meglátó, gondolkodó, alkotó személyiséget fejlesztünk.
Óravázlat

Idő: 45 perc

Téma: Méhecske készítése

Cél: A méhecske testfelépítésének megismerése

        Kézügyesség fejlesztése

        Színek alkalmazásával a szépérzék fejlesztése

Szükséges eszközök: hungarocell golyó




Parafa dugó




Fogpiszkáló




Pausz papír




Olló, ragasztó, tempera

Óra menete:

Ráhangolódás: Méz, méz, méz c. dal éneklése, eljátszása



Újságból méhecske képek gyűjtése, kivágása 

Fő rész:


Elméleti ismeretközlés:

· A méh testfelépítésének megfigyelése, megnevezése

· Szükséges eszközök megbeszélése

· Testrészek elkészítésének módja

· Összeillesztés menetének megbeszélése 

Munkáltató rész:

· A munkadarab elkészítése

Befejező rész: 

· Az elkészült munkadarabok bemutatása

· Értékelés

A rajz személyiségfejlesztő hatása
A személyiséget  a biológiai tényezők (öröklés) és a környezeti,  nevelési hatások – egymással szoros kölcsönhatásban -  együttesen határozzák meg. A környezeti hatások befolyásolják, hogy az adottságból  mi, mikor és miképpen valósul meg. Ezen tényezők között a legjelentősebb a nevelés-oktatás személyiségformáló hatása.

A rajzolás, mint művészeti tevékenység magában hordozza a személyiségformálás specifikus lehetőségét. 

Vallom , hogy a személyiséget formálni csak az egész személyiségre hatni tudó művészetek jelenlétével lehet.  A művészetek  táplálják a növendékek kialakuló érzésvilágát, egyfajta minőségre való igényességet alakítanak ki bennük, s egyben szűrőként is szolgálnak az őket ma érő ingerözönben.

A művészeti nevelés biztosítja a személyes tapasztalatszerzést, mint tanulási módszert. A tanulók élményszerűen tapasztalják meg a művészeti stílusok és irányzatok sokszínűségét, valamint azokat a kifejezési formákat, amelyek a képzőművészetben ötvöződnek. A művészeti neveléssel lehetőséget biztosítunk arra, hogy minden tanuló élje át valamely/bármely területen a siker élményét, és ezzel fejlődjön önismerete és erősödjön egészséges önbizalma.

A rajzolás, mint művészeti tevékenység feltárja a növendékekben a művészet megörökítő, átörökítő szerepét, megérteti, hogy az alkotás a legértékesebb emberi alapképesség. Megalapozza a tanulók esztétikai szemléletét, kommunikációs képességét, az értékes alkotások iránti igényét. A rajz tantárgy oktatása által létrejött pozitív élmények hozzásegítenek azokhoz az emberi tulajdonságokhoz, magatartási szokásokhoz, amelyek a műveltség területén az eredményes haladás, szereplés összetevői.

A kisgyermek számára még nem a beszéd az elsődleges kifejezési eszköz, ő még csupán szimbólumok segítségével tudja kifejezni önmagát. A rajzolás már önmagában is élményt ad, elmélyüléshez vezet. A kisgyermek, ha már eljutott az ábrázolás szintjére, örömmel rajzol. Ez az öröm már önmagában is nagyon sokat ad a gyermeknek, gazdagítja belső lelki fejlődését, érzésekkel, harmóniával ajándékozza meg őt.  A másik értéke pedig az, hogy a rajzolás, festés segítő erővé válhat a gyermek számára – akár terápiaként is hathat, hiszen feszültségoldó hatása van. 

Miért is hasznos a rajzolás?

· elsősorban az alkotás maga egy örömteli élmény,

· a tény, hogy egymaga létrehozott valami egyedit, fokozza a gyermek önértékelését,

· fejleszti a kreativitását, kifejezőkészségét, 

· a rajzok által elmondhatja az őt ért örömöt, feldolgozhatja a kudarcokat, konfliktusokat,

· a közös alkotás közösségformáló,

· a tanulási problémákkal küzdő kisiskolásoknál képességfejlesztő hatású.

A vizuális nevelés  legfontosabb céljai:

· a gyermekekben formálódjanak a vizuális alkotáshoz, a befogadáshoz szükséges készségek.

· alapozódjék „a művészeti látás” képessége,

· alakuljon kézügyessége, vizuális alkotókészsége, és esztétikai igénye a múlt, a jelen értékei iránt.

Az esztétikai nevelés fontosabb feladatai:

· izlésformálás,

· önálló alkotásra késztetés,

· tehetségfejlesztés.

Mindezt lezárva kimondható, hogy a rajz fontos személyiségfejlesztő hatású. Motiváló hatásuk mellett segíti az érzelmi gazdagodást, az empátiát, az intuíciós fejlesztést, az önálló ízlés, a belső igényesség kialakulását. Ha a vizuális kultúra tantárgy feladatai érzelmileg közel állnak a tanulóhoz, ha bátran kísérletezhet egy-egy témával, technikával, egyéni anyaghasználattal, akkor növekszik alkotóképessége  és kreativitása. Ha sikerélményhez juttatjuk, dicsérettel, szereplési lehetőségekkel, egyedi megbízásokkal, akkor növekedhet a tanuló tettrekészsége, aktivitása, kitartása, és ez által egyre jobb eredményeket érhet el.
Óra vázlat
Öltözködési  szokások  évszakoknak  megfelelően

45 perc

1. Bevezetőrész:

     - Beszélgető kör: évszakok jellemzői

                                   évszakok színei, formái

                                   öltözködési szokásaink

2. Motiváció:

     - Találós kérdések: időjárás, gyümölcsök, madarak…

     -  Versek: Melyik évszakra ismertél?

                       Milyen a hangulatod, mit érzel?

                       Milyen színeket látsz?

3. Célkitűzés:

      A mai órán a négy évszakhoz kapcsolódó öltözködési szokásainkról fogunk tanulni. Előre elkészített plakátokon gyermekfigurákat kell az évszakoknak megfelelően felöltöztetnetek!

4. Az óra anyaga:

     Négy csoport véletlenszerű szerveződése.

· Nyári öltözködés

· Őszi öltözködés

· Téli viselet

· Tavaszi viselet

5.Csoportok munkavégzése:

     A tanulók csoporton belül közösen dolgoznak a plakátokon, felöltöztetik a babákat az évszakoknak megfelelően.

     A rajzok befejezése után a többi csoport tagjainak kell felismerniük, hogy melyik évszak volt az adott csoport feladata.

6. Produktum:

     Az elkészült munkákat az évszakok sorrendjének megfelelően a tanulók elhelyezik az osztályterem faliújságán. 

7. Az óra értékelése:

     A gyerekek értékelik saját és egymás munkáját. 

A testnevelés szerepe a gyermek személyiség fejlődésében

   A kisgyermek mozgásfejlődésének folyamata a személyiség harmonikus fejlődésének feltétele. 
 A mozgás jelentősége a  gyermek fejlődésében

A kisgyermekkorban a legnagyobb a mozgás jelentősége. A személyiség valamennyi szegmensét fejleszti. A mozgás cselekvésen, játékon keresztül tapasztalja meg önmagát, társait és az őt körülvevő világot. A mozgás élménye segíti énképének formálódását. 

A torna, és a mozgásos játékok fejlesztik a gyermekek természetes mozgását (járás, futás, ugrás, támasz, függés, egyensúlyozás, dobás). Fejlesztik a testi képességeket, mint az erő, ügyesség, gyorsaság, állóképesség. Kedvezően befolyásolják a gyermeki szervezet növekedését, teherbíró-képességét és az egyes szervek teljesítőképességét. Fontos szerepük van az egészség megőrzésében, megóvásában. Felerősítik és kiegészítik a gondozás és egészséges életmódra nevelés hatását. A mozgáskultúra fejlesztése mellett segítik a térben való tájékozódást, a helyzetfelismerést, valamint a személyiség akarati tényezőinek alakulását.

A tornának, játékos mozgásoknak teremben és szabad levegőn, eszközökkel és eszközök nélkül, spontán vagy szervezett formában a nevelés minden napján lehetőséget kell biztosítani.

A mozgásos játékok szerepe az alsó tagozatos testnevelésben, a személyiségfejlesztésben
Mozgásos játékok szerepe: elősegíti a mozgás és sportműveltség kialakulását, az egészséges testi fejlődést, a nevelési lehetőségek kihasználásával a személyiség formálását.

A gyermek legtermészetesebb tevékenysége a játék és a mozgás. A testnevelési foglalkozások tartalmát megfelelően kiválasztott testnevelési játékokkal tehetjük teljessé, s a gyermek számára élményt adóvá. A testnevelés legértékesebb anyagai a játékok.

 A játék során fejlődnek a gyermekek mozgásszervei, testi képességei. Hatására fontos személyiségtulajdonságok alakulnak ki, mint például a bátorság, fegyelmezettség, kitartás, együttműködés, ötletgazdagság, akarat, leleményesség. A páros versengések, sor- és váltóversenyek, csapatjátékok segítik a közösség kialakulását. A játékban való részvétel során a gyermek megismeri saját képességeit. A közösség minden tagja egyénileg maximális teljesítményre törekszik.

A gyermek megtanul a játékszabályok keretein belül agresszivitástól mentesen küzdeni. A játék közben saját magát is megismeri. Megtanulja a sikerek mellett az esetleges kudarcokat is elviselni.

A testnevelési játékok a mozgásfejlesztés gyermekre szabott formája, mert alkalmazásuk során a motorika mellett, az észlelés, a megismerés, a spontaneitás, az emocionalitás és aszociális képességek is fejlődnek. A játék a gyermekeknek a környezetükkel való szembesülésüknek a legfontosabb formája.

Valamennyi motorikus képességet fejleszthetünk játékkal.  A kondicionális képességek fejlesztéséhez meg kell találni a szervezet megfelelő terhelését. A játékok, különösen a csapatjátékok erősen motiválják a gyerekeket arra, hogy belevessék magukat a játékba. A koordinációs képességek fejlesztésében kiemelkedő szerepe van a mozgásos játékoknak. 

A testnevelési játékok olyan szituációkat teremtenek, amelyekben a mindennapi élethez szükséges képességeket fejlesztenek – helyzetfelismerő képesség, feladatmegoldó képesség, kreativitás, együttműködő képesség, szolidaritás, tolerancia.

A mozgásos játék - gyűjtőfogalom, magába foglalja mindazon mozgásos tevékenységeket, melyeknek a célja a kitűzött feladatok eredményes megoldása, a győzelem kivívása. A mozgásos játék minden életkorban aktív mozgást jelent, és egyben versenyszerűséget is. A versenyzés egyenlő feltételeit a játékszabályok biztosítják. A játékszabályok összefüggnek a játék, céljaival és feladataival.  A mozgásos játék testgyakorlatokat foglal magában, ebben az értelemben a testnevelés eszköze és egyben a tartalma is.

Mozgásos játékok hatása a személyiségre:
Játékigény kielégítése, testgyakorlatok elsajátítása, alkalmazás, készségek kialakítása, testi képességek fejlesztése, a szervezet funkcionális fejlesztése, fejleszti az értelmi képességet, javul a figyelem és önbizalom, énkép alakul, társas összehasonlítás igényének kielégítése, érzelmeket vált ki, akaraterőt fejleszt, alkalmazkodásra nevel.

Megfigyelhető: a gyerek viszonya környezetéhez, önértékelése, közösség alakítása, együttműködés versenyhelyzetekben, empátia, siker, kudarc feldolgozása 

Fejlődik: a tolerancia, az alkalmazkodás, segítőkészség, türelem, megértés.

A tanító feladata: Pozitív tulajdonságok erősítése, negatívak visszaszorítása, közösségi tevékenység kialakítása.

Az általános  oktatásban nagyobb szerepet és óraszámot kellene kapniuk azok a tantárgyaknak, amelyek elősegítik a vizuális művészetek kifejezési eszközeinek az elsajátítását, hatásainak elemzését és a mozgást. 

Óravázlat
[image: image16.emf]
[image: image17.emf]
[image: image18.emf]
[image: image19.emf]
[image: image20.emf]
[image: image21.emf]
[image: image22.emf]
[image: image23.emf]
[image: image24.emf]
[image: image25.emf]
[image: image26.emf]
[image: image27.emf]
[image: image28.emf]
[image: image29.emf]
JÁTÉKOK GYŰJTEMÉNYE
· „KÉZFOGÓ" /névtanulás, ritmusjáték/
· BEMUTATKOZÁS-KOMMUNIKÁCIÓS JÁTÉK
· NÉVTANULAS - MEMÓRIAJÁTÉK
· ZSIPP-ZSUPPJATÉK
· LÁNCJÁTÉK 

· ÉRINTÉS
· SZIÁMI
· EGYSZERRE INDULNI
·  KÖRÖK
 

BAJTÁRSVÁLASZTÓ JÁTÉKOK
 

A játékok szervezésekor s vezető feladata kétirányú: egyrészt lehetővé kell tennie a rokonszenvi választást, másrészt biztosítania kell, hogy a játékokban mindenki mindenkivel találkozhasson /ugyanis a játékok más irányú információkat szolgáltatnak a társakról, mint a hétköznapok/. Lehetőleg ne a vezető döntse el, hogy ki kivel játsszon!
 

· KAPCSOLÓDÁS
· CSALÁD
· SZEMKONTAKTUS
· KEZEK
· ROKONSZENVES  HANGFORRÁS 

· IDŐGÉP
· KERESD A HELYED!
· FÉLELEM A KALAPBAN
· NÉVJEGYKÁRTYA
· CSOPORTOS   INTERJÚ
· TALÁLD KI, HOGY KI MONDTA ?
· KÉPZELETBELI AJÁNDÉK
· HIRDETÉS
· VÉLEMÉNYEK

· TELEFON
· ILYENNEK LATLAKI 

· Ml LENNE, HA... ? 

· MIT TENNE  Ő?
· MIT VÁROK TŐLED?
· KÉT EMBER BESZÉLGET
· VÁDLOTTAK PADJA
· EGYPERCÜNK A TIÉD!
PRODUKCIÓSZERŰ JÁTÉKOK, SZITUÁCIÓS JÁTÉKOK
 

Az e fejezetbe sorolt játékok az emberek közölt létrejövő helyzetek, viszonyok - többségében mímes - megjelenítését kívánják. A játékok improvizációra /rögtönzésre/ épülnek - ez a kreatív játékok egyik fő sajátossága. A szituációs játékokban a résztvevők rögtönzései módon feldolgozhatják élményeiket, emlékeiket, vágyaikat: mindezek mellett új ismeretekre is szert tehetnek az élethelyzetek megoldása, a kapcsolatteremtés, a kapcsolattartás, a viselkedési módok stb. területén.
Az eljátszandó helyzeteket általában a vezető adja meg, így lehetősége van azokat rendszerbe fogni. 
 

A játékok nehézségi foka alapján javasolható a következő sorrend betartása:
1. Mímes /szöveg nélküli/ szituációs játékok

2. Szituációs játékok szöveg helyettesítéssel

3. Szöveges szituációs játékok

 

A fenti sorrenden belül újabb csoportosítási lehetőséget adnak a játékok témái:
1. A gyerekek napi élethelyzeteiből merítő egyszerű témák 

    /pl. hétköznapi műveletek: takarítás, bevásárlás stb./

2.  Az emberi viszonyok, az élethelyzetek magasabb fokú sűrítését kívánó feladatok 

    /pl. tanár-diák, szülő-gyerek viszony stb./

3. Absztrakt, de továbbra is a gyerekek élményeire épülő témák 

    /pl. barátság, szeretem, erőszak, elnyomás stb./

 
· SZOBORJÁTÉK
· „SPORTJÁTÉKOK"
· FOGLALKOZÁSOK
· ÉRZELMEK
· KINEVETŐS
· „HOGY VOLT?" /INFORMÁCIÓTORZULÁS/
· NÉMAKIÁLTÁS
SZITUÁCIÓS JÁTÉKOK SZÖVEGHELYETTESÍTÉSSEL
 

· .,HALANDZSA  NYELV
·  BESZÉLGETÉS  SZÁMOKKAL
LOGIKAI JÁTÉKOK
 

Ezek a játékok nem tartoznak szorosan fő témánkhoz /a közösségformálásban nagyobb jelentőségű játékokhoz/. A holtidők - szokásosnál értelmesebb - kitöltésére szolgálnak ezek a többé-kevésbé ismert /vezető nélkül is játszható/ társasjátékok.
 

· KERESD A KÖZMONDÁST
· A JÁTSZMA SZABÁLYA
· MONDJ  EGY TÖRTÉNETET!
· CSACSI-PACSI
· KÉT  HÍRES  EMBER  BESZÉLGET
· SZÓPOKER
· ASSZOCIÁCIÓS JÁTÉK
GYŰJTEMÉNYEK

· Tovább is van! Mondjam még? (A játék leírása)

· Ki játszik ilyet?

· Elsötétítő szemüveg (Eszközajánlás)

· Megfigyeltem – meghallgattam (A játékok leírása)

· Tirpe-törpe Gyurka

· Csalogató

· Vadászat

· Megfigyeltük – meghallgattuk (A játékok leírása)

· „A csend hangjai”

· „Mit hallok?!

· Megfigyeltem – megfogtam (A játék leírása)

· Zsákbamacska

· Megfigyeltük – megfogtuk (A játék leírása)

· „ A szemem, a fülem”

· Megfigyeltük – láttuk (A játék leírása)

· Mi változott? (Vizuális emlékezetet is fejleszt)

· Egyik perc a másik után
JÁTÉKOK
1. Süssünk valamit

2. Békás

3. Terpeszfogó 

4. Libásdi

5. Kakasos játék

6. Kiszámoló

7. Ég a gyertya

8. Ne nézz hátra, jön a farkas

9. Ördögös

10. Onnan alól a Bakonyból

11. A katonás játék

12. Arcsimogató

13. A Gyümölcs-zöldség fogó 

14. Kinn a bárány, benn a farkas

15. Bárányfogás

16. Csuprosdi

17. „Zsák búza” a játék leírása

18. Kis batyumnak helyet kérek…
1. osztály

1. Ujjak és számok, avagy csináljunk 10-et!.

2. Hány ujjat fogok
3. Kézfogás:

4. Babzsák:

5. „Megyek itt”:
6. „Lépj ide hozzám!”

7. Körbejárunk:
8. Csűrüli mamarika

9. Szorzótáblák:
10. „Hány lába van?”

11. Medvevadászat: Népi játék, mondóka

12. Számolás hallás, zene után:
13. Méhviasz:

14. Rajzoljunk homokba:

15. Rajzoljunk, írjunk egymás hátára!

16. Az ugrókötél:
17. Gyors számolás és mozgás egyszerre: 





2. osztály

1. Babzsák: 
2. „Megyek itt”: 
3. Mozgás közös szorzótáblákhoz: 
4. „Hány lába van?” 

5. Homok: 
6. Ugrókötél: 

Mellékelve a játékok részletes leírása!
Felhasznált irodalom:


Helyi pedagógiai program

Alapfokú Művészeti Iskola Pedagógiai Programja

Estefánnél-Völgyesi-Bíró. Fejlődéslélektan

Mérey-Biné: Gyermeklélektan

www.tanító.lap.hu

